b'\n_START_ARTICLE_\nMusselin\n_START_PARAGRAPH_\nMusselin (fra arabisk mausili, \xc2\xabfra Mosul\xc2\xbb) er et sv\xc3\xa6rt tynt vevet bomullstekstil som p\xc3\xa5 1600-tallet ble brakt til Europa fra byen Mosul i dagens Irak. Stoffet ble s\xc3\xa6rlig popul\xc3\xa6rt som kjolestoff i Frankrike p\xc3\xa5 1700-tallet og begynnelsen av 1800-tallet. _NEWLINE_Langt tidligere er stoffet kjent fra Bengal, der det kanskje f\xc3\xb8rst ble vevet. I Periplus Maris Erythraei fra det f\xc3\xb8rste \xc3\xa5rhundre e.Kr. er musselin nevnt som en eksportvare fra Bengal, og i det \xc3\xa5ttende \xc3\xa5rhundre skryter den arabiske handelsmannen Sulaiman i Salsilatu-t Tawarikh av et sv\xc3\xa6rt tynt bomullstoff fra Bengal han ikke har sett maken til andre steder.'